CELEX: 62021TN0605
Language: el
Date: 2021-09-20 00:00:00
Title: Υπόθεση T-605/21: Προσφυγή της 20ής Σεπτεμβρίου 2021 — TestBioTech κατά Επιτροπής

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/52
            
         
      Προσφυγή της 20ής Σεπτεμβρίου 2021 — TestBioTech κατά Επιτροπής
      (Υπόθεση T-605/21)
      (2021/C 471/74)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: TestBioTech eV (Μόναχο, Γερμανία) (εκπρόσωπος: K. Smith, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 8ης Ιουλίου 2021, με την οποία το εν λόγω θεσμικό όργανο αρνήθηκε να ανακαλέσει ή να τροποποιήσει την εκτελεστική απόφαση (EΕ) 2021/61 (1), βάσει της οποίας επετράπη στη Monsanto Europe SA, δυνάμει του κανονισμού για τα γενετικώς τροποποιημένα τρόφιμα και τις ζωοτροφές (2), να εμπορεύεται εντός της Ένωσης γενετικά τροποποημένο αραβόσιτο MON 87427 x MON 87460 x MON 89034 x MIR162 x NK603 και τους επιμέρους συνδυασμούς του·
               
            
                  —
               
               
                  να διατάξει κάθε ενδεδειγμένο κατά την κρίση του μέτρο· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο, η προσφεύγουσα προβάλλει ότι η καθής υπέπεσε σε πρόδηλο σφάλμα εκτιμήσεως καθόσον δεν έλαβε καθόλου ή δεν έλαβε επαρκώς υπόψη τον δυνητικό αντίκτυπο της γονιδιακής συσσώρευσης στη γονιδιακή έκφραση σε συνδυασμό με την έκθεση σε συνθήκες ξηρασίας και/ή δεν απαίτησε τη διενέργεια προσήκουσας αξιολόγησης υπό συνθήκες ξηρασίας.
               
            
                  2.
               
               
                  Με τον δεύτερο λόγο, η προσφεύγουσα προβάλλει ότι η καθής υπέπεσε σε πρόδηλο σφάλμα εκτιμήσεως καθόσον δεν έλαβε καθόλου ή δεν έλαβε επαρκώς υπόψη τον δυνητικό αντίκτυπο της γονιδιακής συσσώρευσης στη γονιδιακή έκφραση σε συνδυασμό με εφαρμογές ζιζανιοκτόνων και/ή δεν απαίτησε τη διενέργεια προσήκουσας αξιολόγησης υπό συνθήκες επαναλαμβανόμενης και/ή εκτεταμένης εφαρμογής ζιζανιοκτόνων.
               
            
                  3.
               
               
                  Με τον τρίτο λόγο, η προσφεύγουσα προβάλλει ότι η καθής υπέπεσε σε σφάλμα εκτιμήσεως καθόσον δεν έλαβε καθόλου ή δεν έλαβε επαρκώς υπόψη τον δυνητικό αντίκτυπο της γονιδιακής συσσώρευσης στη σύνθεση και τα αγρονομικά χαρακτηριστικά των φυτών σε συνδυασμό με την έκθεση σε συνθήκες ξηρασίας και τις εφαρμογές ζιζανιοκτόνων.
               
            
         (1)  ΕΕ 2021, L 26, σ. 12.
      
         (2)  Κανονισμός (ΕΚ) 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (ΕΕ 2003, L 268, σ. 1).